《倦寻芳 春日偕铁士湘、渔子健泛高士湖》
清代·黄燮清

画桥路转，奁水波明，新涨如许。破晓东风，吹起荡春情绪。

弱柳搓丝黄似月，丛花叠影红成雾。倚孤篷，载双柑斗酒，醉寻烟雨。

恰正好、清明才过，一笑青山，齐展眉妩。拾翠评香，难得俊游闲侣。

燕子人家炊笋饭，鹧鸪村店留茶语。尽风流，又何须，画船箫鼓。

作者简介：黄燮清（1805～1864）晚清诗人、剧作家。原名宪清，字韵甫，号韵珊，又号吟香诗舫主人。浙江海盐武原镇人。道光十五年（1835）举人，后屡试不第，晚年始得宜都县令，调任松滋，未几卒。少工词曲，中年以后始致力于诗文。其诗多抒写个人不平遭遇及人民的生活疾苦，咏史吊古之作深沉豪放，颇具特色。有《倚晴楼诗集》及《倚睛楼七种曲》传世。